DOI: 10.14457/tu.the.2015.990
title: การเปิดรับข่าวสาร ทัศนคติ พฤติกรรมการใช้บริการและความภักดีของผู้บริโภคที่มีต่อสถานีบริการน้ำมัน พีทีที ไลฟ์ สเตชั่น  (PTT Life Station)

description: การศึกษาวิจัยในครั้งนี้มีวัตถุประสงค์ เพื่อศึกษาการเปิดรับข่าวสาร ทัศนคติ พฤติกรรมการใช้บริการและความภักดีของผู้บริโภคที่มีต่อสถานีบริการน้ำมัน พีทีที ไลฟ์ สเตชั่น (PTT Life Station) ผลจากการวิจัยพบว่าส่วนใหญ่เป็นเพศหญิง มีอายุระหว่าง 26-35 ปี มีรายได้เฉลี่ยต่อเดือน 10,000 - 20,000 บาท อาชีพพนักงานบริษัท มีระดับการศึกษาปริญญาตรี สถานภาพโสด มีจำนวนสมาชิกที่อยู่อาศัยในบ้านเดียวกัน1-3 คน ขับขี่รถประเภทรถยนต์นั่งส่วนบุคคล มีจำนวนรถจักรยานยนต์และรถยนต์ที่ใช้ในครอบครัว 1 คัน และสถานีบริการน้ำมันที่ใช้บริการเป็นประจำมากที่สุด คือ ปตท. และกลุ่มตัวอย่างมีการเปิดรับข่าวสารเกี่ยวกับสถานีบริการน้ำมัน พีทีที ไลฟ์ สเตชั่น จากสื่ออินเตอร์เน็ตประเภท Line : PTT Group เป็นอันดับที่ 1 รองลงมาเป็นสื่อโทรทัศน์และ Facebook : We Love PTT/PTT News เป็นอันดับที่ 2 และ Application: PTT Life Station อันดับที่ 3 โดยส่วนใหญ่มีการเปิดรับข่าวจากสื่อทั้ง 3 ลำดับ ความถี่ในการเปิดรับข่าวสารคือทุกวัน โดยรวมกลุ่มตัวอย่างมีทัศนคติต่อสถานีบริการน้ำมัน พีทีที ไลฟ์ สเตชั่น ในระดับดีมาก โดยประเด็น  ที่เห็นด้วยอย่างยิ่งคือ สถานีบริการน้ำมัน ปตท.มีการให้บริการอย่างครบวงจรในที่เดียว เช่น ร้านสะดวกซื้อ ร้านกาแฟ ตู้กดเงิน ฯลฯ รองลงมาคือ สถานีบริการน้ำมัน ปตท. มีขนาดกว้างขวาง   ทำให้สะดวกในการเข้าใช้บริการ และสถานีบริการน้ำมัน ปตท. มีป้ายโลโก้และป้ายราคาน้ำมัน โดดเด่น ชัดเจน มองเห็นในระยะไกล ตามลำดับ นอกจากนี้ยังพบว่า การเปิดรับข่าวสารเกี่ยวกับสถานีบริการน้ำมันมีความสัมพันธ์กับทัศนคติต่อสถานีบริการน้ำมัน พีทีที ไลฟ์ สเตชั่น แสดงให้เห็นว่าการเปิดรับข่าวสารของผู้บริโภคนับเป็นปัจจัยก่อให้เกิดทัศนคติต่อสถานีบริการน้ำมัน ผู้บริโภคที่ได้รับข่าวสารเกี่ยวกับสถานีบริการน้ำมัน พีทีที ไลฟ์ สเตชั่น อย่างต่อเนื่องก็จะก่อให้เกิดทัศนคติที่ดีทัศนคติต่อสถานีบริการน้ำมัน พีทีที ไลฟ์ สเตชั่น และกลุ่มตัวอย่างส่วนใหญ่มีพฤติกรรมการใช้บริการ 1-2 วัน/สัปดาห์  โดยมีเหตุผลในการใช้บริการคือ สะดวก ใกล้บ้าน/ใกล้ที่ทำงาน รองลงมา คือ มีบริการด้านอื่นๆหลากหลาย เช่น ร้านสะดวกซื้อ ร้านกาแฟ ตู้กดเงิน ฯลฯ และสถานีบริการน้ำมันน่าเข้าใช้บริการ ตามลำดับ ทั้งนี้กลุ่มตัวอย่างมีพฤติกรรม การใช้บริการสิ่งอำนวยความสะดวกด้านอื่นๆ นอกเหนือจากการเติมน้ำมัน โดยใช้บริการ ร้านสะดวก ซื้อร้านกาแฟ ตู้กดเงิน มากที่สุด แสดงให้ว่าผู้บริโภคในปัจจุบันไม่ได้ต้องการเติมน้ำมันเพียงอย่างเดียว ยังต้องการการบริการด้านต่างๆในสถานีบริการน้ำมันอีกด้วย ไม่ว่าจะเป็น ร้านสะดวกซื้อ ร้านกาแฟ ตู้กดเงิน ศูนย์บริการยานยนต์ ฯลฯการบริการที่หลากหลายมิติเหล่านี้จะเป็นปัจจัยที่ส่งผลให้ผู้บริโภคเกิดความภักดีขึ้น โดยกลุ่มตัวอย่างมีความภักดีที่มีต่อสถานีบริการน้ำมัน พีทีที ไลฟ์ สเตชั่น ในระดับสูง โดยตอบว่าจะเลือกใช้สถานีน้ำมัน ปตท. ก่อนแบรนด์อื่นๆ เสมอมากที่สุด รองลงมา คือ จะแนะนำสมาชิกในครอบครัว เพื่อนและคนรู้จักให้มาใช้บริการสถานีบริการน้ำมัน ปตท. และ มีแนวโน้มการเข้าใช้สถานีบริการน้ำมัน ปตท.มากขึ้น/บ่อยขึ้น ตามลำดับ ผลการทดสอบสมมติฐานนั้นสรุปได้ว่าผู้ใช้บริการสถานีบริการน้ำมัน พีทีที ไลฟ์ สเตชั่น ที่มีเพศ สถานภาพสมรส แตกต่างกันมีการเปิดรับข่าวสาร เกี่ยวกับสถานีบริการน้ำมัน พีทีที ไลฟ์ สเตชั่น จากสื่อมวลชน ไม่แตกต่างกัน (สื่อมวลชน ได้แก่ โทรทัศน์,วิทยุ,หนังสือพิมพ์) ส่วนผู้ใช้บริการสถานีบริการน้ำมัน พีทีที ไลฟ์ สเตชั่น ที่มีอายุ รายได้ อาชีพ การศึกษา จำนวนสมาชิกที่อยู่อาศัยในบ้านเดียวกันแตกต่างกันมีการเปิดรับข่าวสารเกี่ยวกับสถานีบริการน้ำมัน พีทีที ไลฟ์ สเตชั่น จากสื่อมวลชน แตกต่างกัน (สื่อมวลชน ได้แก่ โทรทัศน์,วิทยุ,หนังสือพิมพ์) และผู้ใช้บริการสถานีบริการน้ำมัน พีทีที ไลฟ์ สเตชั่น ที่มีเพศ รายได้ สถานภาพสมรส แตกต่างกันมีการเปิดรับข่าวสาร เกี่ยวกับสถานีบริการน้ำมัน พีทีที ไลฟ์ สเตชั่น จากสื่อประเภทอื่นๆ ไม่แตกต่างกัน (สื่อประเภทอื่นๆ ได้แก่ สื่ออินเทอร์เน็ต, สื่อบุคคล, สื่อเฉพาะกิจ) ส่วนผู้ใช้บริการสถานีบริการน้ำมัน พีทีที ไลฟ์ สเตชั่น ที่มีอายุ อาชีพ การศึกษา จำนวนสมาชิกที่อยู่อาศัยในบ้านเดียวกัน แตกต่างกันมีการเปิดรับข่าวสาร เกี่ยวกับสถานีบริการน้ำมัน พีทีที ไลฟ์ สเตชั่น จากสื่อประเภทอื่นๆ แตกต่างกัน (สื่อประเภทอื่นๆ ได้แก่ สื่ออินเทอร์เน็ต,สื่อบุคคล,สื่อเฉพาะกิจ) ประเด็นต่อมาคือ ผู้ใช้บริการสถานีบริการน้ำมัน พีทีที ไลฟ์ สเตชั่น ที่มีเพศ อายุ รายได้ อาชีพ การศึกษา สถานภาพสมรส จำนวนสมาชิกที่อยู่อาศัยในบ้านเดียวกัน แตกต่างกันมีทัศนคติที่มีต่อสถานีบริการน้ำมันพีทีที ไลฟ์ สเตชั่น แตกต่างกันประเด็นต่อมาคือ ผู้ใช้บริการสถานีบริการน้ำมัน พีทีที ไลฟ์ สเตชั่น ที่มีอายุ รายได้ การศึกษา สถานภาพสมรส จำนวนสมาชิกที่อยู่อาศัยในบ้านเดียวกันแตกต่างกันมีพฤติกรรมการใช้บริการสถานีบริการน้ำมัน พีทีที ไลฟ์ สเตชั่น ด้านความถี่ในการเข้าใช้บริการ แตกต่างกัน  ส่วนผู้ใช้บริการสถานีบริการน้ำมัน พีทีที ไลฟ์ สเตชั่น ที่มีเพศ อาชีพ แตกต่างกันมีพฤติกรรมการใช้บริการสถานีบริการน้ำมัน พีทีที ไลฟ์ สเตชั่น ด้านความถี่ในการเข้าใช้บริการ ไม่แตกต่างกัน และผู้ใช้บริการสถานีบริการน้ำมัน พีทีที ไลฟ์ สเตชั่น ที่มีเพศ รายได้ สถานภาพสมรส จำนวนสมาชิกที่อยู่อาศัยในบ้านเดียวกันแตกต่างกันมีความบ่อยครั้งในการใช้บริการสิ่งอำนวยความสะดวกด้านอื่นๆ ที่สถานีบริการน้ำมัน พีทีที ไลฟ์ สเตชั่น ไม่แตกต่างกัน ส่วนผู้ใช้บริการสถานีบริการน้ำมัน พีทีที ไลฟ์ สเตชั่น ที่มีอายุ อาชีพ การศึกษา ต่างกันมีความบ่อยครั้งในการใช้บริการสิ่งอำนวยความสะดวกด้านอื่นๆ ที่สถานีบริการน้ำมัน พีทีที ไลฟ์ สเตชั่น แตกต่างกันและประเด็นต่อมาคือ เพศ อายุ รายได้ ระดับการศึกษา สถานภาพสมรส จำนวนสมาชิกที่อยู่อาศัยในบ้านเดียวกัน ของผู้ใช้บริการสถานีบริการน้ำมัน พีทีที ไลฟ์ สเตชั่น มีความสัมพันธ์กับความถี่ในการเข้าใช้บริการสถานีบริการน้ำมัน พีทีที ไลฟ์ สเตชั่น ส่วนอาชีพ ของผู้ใช้บริการสถานีบริการน้ำมัน พีทีที ไลฟ์ สเตชั่น ไม่มีความสัมพันธ์กับความถี่ในการเข้าใช้บริการสถานีบริการน้ำมัน พีทีที ไลฟ์ สเตชั่น และประเด็นต่อมาการเปิดรับข่าวสาร (ประเภทสื่อมวลชน ได้แก่ โทรทัศน์, วิทยุ, หนังสือพิมพ์) เกี่ยวกับสถานีบริการน้ำมัน มีความสัมพันธ์กับทัศนคติต่อสถานีบริการน้ำมัน พีทีที ไลฟ์ สเตชั่น โดยมีความสัมพันธ์ในทางบวก หมายความว่า ผู้ใช้บริการสถานีบริการน้ำมัน พีทีที ไลฟ์สเตชั่นที่มีการเปิดรับข่าวสาร (ประเภทสื่อมวลชน ได้แก่ โทรทัศน์, วิทยุ, หนังสือพิมพ์) เกี่ยวกับสถานีบริการน้ำมันพีทีที ไลฟ์ สเตชั่น ในระดับสูง ก็จะมีทัศนคติต่อสถานีบริการน้ำมัน พีทีที ไลฟ์ สเตชั่น ในระดับที่ดี ทั้งนี้ความสัมพันธ์ดังกล่าวอยู่ในระดับปานกลาง ส่วนการเปิดรับข่าวสาร (สื่อประเภทอื่นๆ ได้แก่ สื่ออินเทอร์เน็ต,สื่อบุคคล,สื่อเฉพาะกิจ) เกี่ยวกับสถานีบริการน้ำมัน มีความสัมพันธ์กับทัศนคติต่อสถานีบริการน้ำมัน พีทีที ไลฟ์ สเตชั่น โดยมีความสัมพันธ์ในทางบวก หมายความว่า ผู้ใช้บริการสถานีบริการน้ำมัน พีทีที ไลฟ์ สเตชั่นที่มีการเปิดรับข่าวสาร (สื่อประเภทอื่นๆ ได้แก่ สื่ออินเทอร์เน็ต,สื่อบุคคล,สื่อเฉพาะกิจ) เกี่ยวกับสถานีบริการน้ำมันพีทีที ไลฟ์ สเตชั่น ในระดับสูง จะมีทัศนคติต่อสถานีบริการน้ำมัน พีทีที ไลฟ์ สเตชั่น ในระดับที่ดี ทั้งนี้ความสัมพันธ์ดังกล่าวอยู่ในระดับปานกลาง ประเด็นต่อมาคือ ทัศนคติของผู้ใช้บริการสถานีบริการน้ำมัน พีทีที ไลฟ์ สเตชั่น มีความสัมพันธ์กับมีพฤติกรรมการใช้บริการสถานีบริการน้ำมัน พีทีที ไลฟ์ สเตชั่น ด้านความถี่ในการเข้าใช้บริการ ส่วนทัศนคติของผู้ใช้บริการสถานีบริการน้ำมัน พีทีที ไลฟ์ สเตชั่น ไม่มีความสัมพันธ์กับมีพฤติกรรมการใช้บริการสถานีบริการน้ำมัน พีทีที ไลฟ์ สเตชั่น ด้านความบ่อยครั้งในการใช้บริการสิ่งอำนวยความสะดวกด้านอื่นๆประเด็นต่อมาคือผู้ใช้บริการสถานีบริการน้ำมัน พีทีที ไลฟ์ สเตชั่น ที่มีความถี่ในการใช้บริการ แตกต่างกัน มีความภักดีต่อสถานีบริการน้ำมัน พีทีที ไลฟ์ สเตชั่น แตกต่างกัน ส่วนความบ่อยครั้งในการใช้บริการสิ่งอำนวยความสะดวกด้านอื่นๆ ของผู้ใช้บริการสถานีบริการน้ำมัน พีทีที ไลฟ์ สเตชั่น ไม่มีความสัมพันธ์ภักดีต่อสถานีบริการน้ำมัน พีทีที ไลฟ์ สเตชั่น ประเด็นสุดท้ายพบว่าทัศนคติต่อสถานีบริการน้ำมันของผู้ใช้บริการสถานีบริการน้ำมัน พีทีที ไลฟ์ สเตชั่น มีความสัมพันธ์กับความภักดีต่อสถานีบริการน้ำมัน พีทีที ไลฟ์ สเตชั่น โดยความสัมพันธ์ทางลบ หมายความว่า ผู้ใช้บริการสถานีบริการน้ำมัน พีทีที ไลฟ์ สเตชั่น ยิ่งมีทัศนคติที่ดีมากขึ้นจะมีความภักดีต่อสถานีบริการน้ำมันน้อยลง ทั้งนี้ขนาดความสัมพันธ์ดังกล่าวอยู่ในระดับปานกลาง